Wikibooks

Wikibooks, inisialmènte ciamà Wikimedia Free Textbook Project e Wikimedia-Textbooks, el xe un projeto multiłèngue pà ła racolta de e-book (overo libri eletronisi, o sia che nò i xe fati de carta) gratuiti e dal contenùo libaro, rivolti in particołare a i studenti, come libri de testo, manuałi e libri comentai, de publico dominio. Eso mira a jutare l'(auto)istrusion sia de studenti che de insegnanti de tuti i livełi.

Partio el 10 de lujo 2003, al novenbre 2010 contava pì de 4800 modułi par sirca 300 libri inte ła version in łengua itałiana. El pì grando Wikibooks xe in łengua inglexe co 35.500 modułi inte ło steso periodo.

El projeto xe stà ativà in seguito a na domanda del wikipedian Karl Wick par 'vere un logo andove scominsiar a costruire dei libri de testo open content, a exenpio pà ła chimega organica o pà ła fìxega, al fin de ridure i costi e altre limitasion inerenti ai materiałi de aprendimento.

Alcuni dei primi libri i xera conpletamènte orixinałi, altri testi copiai da altre fonti libare scovae in rete. I contenùi del sito i vien rilasiài in CC-BY-SA e GFDL. I contributi i xe senpre propietà dei loro creatori, mentre ła licensa copyleft garantise che i contenùi i rimarà senpre liberamènte distribuìbiłi e riprodusibiłi.

Dopo che so alcuni Wikibooks (itałian, inglexe, todésco, spagnoło, fransexe) xera stà ativà el portałe Wikiversity, un anbiente de aprendimento 'verto e na comunidà de riserca, che el fornise corsi online, el projeto se ga sucesivamènte stacà e Wikiversità in łèngua itałian xe ativa ora sul sito de Wikiversity.

 Difarense co Wikisource 

Ła prinsipałe difarensa che ghè xe tra Wikibooks e Wikisource xe che el primo se ocupa de redixere libri, manuałi, testi comentai scriti ex novo mentre Wikisource se ocupa de '"digitałixare" testi xà editi presedentemènte so ła carta.

Ło scopo de Wikibooks xe queło de preparare libri co finałità didatica, in modo da esar utiłi a chiunque pà ło studio, l'autoaprendimento, o ła senplise voja de saver de pì.

Sicome sti libri i vien scriti in maniera asołutamente vołontaria e libara da vincołi, i testi i xe dinamisi, in costante axornamènto co l'juto de tuta ła comunidà, utenti registrài e nò. Ciò vałe anca par Wikisource ma co ła soła limitasion che, tratandose de testi xà editi, esi i gavarà corispondare exatamente al testo de ła fonte cartacea, partanto na olta raxonta l'identità tra version dixitałe e cartacea, el libro el vien xudicà conpleto.

 Altri projeti 

 Łigadure foreste 
 Pajina prinsipałe de Wikibooks in itałian
 El portałe multiłèngue de Wikibooks
 Elenco conpleto de łe łèngue disponibiłi (in inglexe)